# מטלה שבועית/מתגלגלת – משחקים מרובי שחקנים

בחרו אחת מתוך שתי האפשרויות הבאות.

# אפשרות א. שינוי ושיפור המשחק מהשיעור

המשחק מהשיעור נמצא כאן: <https://github.com/gamedev-at-ariel/multiplayer-fusion>

בצעו בו N שינויים ושיפורים לבחירתכם (כמספר חברי הצוות). אפשר לבחור מהרשימה הבאה, או להוסיף שינויים אחרים כלשהם:

1. להוסיף מגן המופיע בשדה הקרב. השחקן **הראשון** שלוקח אותו מוגן מפגיעת הלייזר של השחקן השני. יש לוודא שאכן רק שחקן אחד יכול לקחת את המגן.

2. במקום יריית לייזר (המחשבת פגיעה בעזרת RayCast), לירות כדורים או טילים (המחשבים פגיעה בעזרת קוליידר).

3. להוסיף ניקוד לכל שחקן, כך שכאשר הוא פוגע בשחקן מסוים נוסף לו ניקוד.

4. להפוך את המשחק לקבוצתי – 2 נגד 2. השחקנים והלייזר של כל קבוצה הם בצבע אחר. הלייזר של כל שחקן פוגע רק בשחקנים מהקבוצה השנייה.

5. במקום לייזר, להוסיף שערים וכדור, ולהפוך את המשחק למשחק כדורגל בין 2 שחקנים.

6. להוסיף אנימציה לשחקן.

הגשה כרגיל: המשחק באיץ' והקוד בגיטהאב, עם הסברים וקישורים הדדיים ביניהם.

# אפשרות ב. המשחק שלכם

הוסיפו למשחק המקורי שלכם אפשרות לריבוי שחקנים בעזרת Photon Fusion.

שימו לב: **אפשרות זו פתוחה רק לצוותים שסיימו את כל המטלות המתגלגלות הקודמות, ותיקנו את כל התקלות ואת כל ההערות שקיבלו**. אם עדיין לא סיימתם לתקן הכל, תשקיעו בתיקונים. עדיף שיהיה לכם משחק תקין ועובד לשחקן אחד, ממשחק מרובה-שחקנים אבל עם תקלות.